rlitschk/wikidir huggingface dataset:
Aitere isch e Gmei im Landchreis Lörrach in Bade-Württeberg (Dütschland). D'Gmei isch Mitglid im Gmeiverwaltigsverband Schönau im Schwarzwald. Aitere lit in 580 bis 1.078 Meter Höchi im Dal vum Aiterebach, wo sich vum Oschthang vum 1.414 m hoche Belche ins Wiisedal abiziegt. D'Gmei grenzt im Norde an Münschterdal im Landchreis Brisgau-Hochschwarzwald un Wiide, im Oschte an Utzefeld, im Süde an d'Stadt Schönau im Schwarzwald un im Weschte an Schöneberg, alli im Landchreis Lörrach. Zue dr Gmei ghöre näbenem Hauptort Aitere d'Ortsdeile Holzinshüs, Multe un Rollsbach. Bodefund erlaube dr Schluss, dass uf dr Gmarkig scho vor meh wie 2000 Johre keltischi Büre gsidelt hän. Aitere isch anno 1352 erschtmols urchundlich erwähnt worre. Dr Ort het zum Chloschter St. Bläsi bis zue sällem sinere Säkularisierig anno 1806 ghört, deno isch Aitere badisch worre. Aitere verfüegt über e Grundschuel un e Chinderschuel. Ergebnis vo dr Landdagswahle sit 2006: 1 2006: WASG, sit 2011: Die Linke Commons: Aitern – Sammlig vo Multimediadateie Gmeiverwaltigsverband Schönau Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Normdate: GND: 7760220-1 | VIAF: 145145965
Bellige, offiziell Bad Bellige [IPA: ,ba:d'bɛli,gə] isch e Gmei im Landchreis Lörrach, Bade-Württeberg, Dütschland. Zämme mit Schlienge bildet si e Vereinbarti Verwaltigsgmeinschaft. Bellige lit in dr Oberrhinische Diefebeni, direkt am Rhi (un demit an dr Grenze zue Frankrich un im Markgräflerland am Rand vum südliche Schwarzwald. Die nächschtglegene Städt sin Mülle öppe 10 km nördlich un Basel öppe 25 km südlich. S'in Frankrich gläge Milhüse lit öppe 20 km weschtlich vu Bellige. D Gmei grenzt im Norde an d Stadt Neueburg am Rhi im Landchreis Brisgau-Hochschwarzwald un Schlienge, im Oschte an d Stadt Chandere, im Süde an Efringe-Chilche (alli Landchreis Lörrach). Im Weschte, jensits vum Rhi, lige die elsässische Nochbergmeinde Chlei-Landau un Niffer. D Gmei bestoht näbenem Hauptort Bellige (1341 Iwohner) us dr Ortsdeile Rhiwiler (dt. Rheinweiler, 1003 Iwohner), Hertinge (dt. Hertingen, 647 Iwohner) un Bamle (dt. Bamlach, 762 Iwohner). Bellige isch us eme alemannische Sidligshof entstande. Dorus het sich mit dr Zit e chleine Bürewiler, Bellikon gnennt, entwicklet, wo anno 1006 erschtmols in ere Urchunde vum Kaiser Heinrich II] erwähnt worre isch. Über d'Johrhunderte hiweg het sich sälli Sidlig zum Fischer- un Winzerdorf Bellige entwicklet. Dr Ort het zu Vorderöschterich ghört, bis er 1805 mit dr Mediatisierig im Pressburger
Afterstäg isch e zue dr Stadt Todtnau ghörigs Schwarzwalddorf im Landchreis Lörrach (Bade-Württeberg, Dütschland). Afterstäg het öppe 300 Iwohner un 190 Gäschtebette. Es isch e Erholigsort mit - soferns Schnee het - nordische wie alpine Wintersportmöglichkeite. Aber au zum Bergradle git's vili Glägeheite. Dr Ort lit zwische Todtnau un Notschrei an dr Stross zum Schauinsland un ins Dreisamdal am obere End vu eme Sidedal vum Wiisedal in 780m Höchi. Sähenswürdigkeite sin e Schau-Glasbloserei un dr Afterstäger Wasserfall, mit 97m dr höchscht in Dütschland. Dr örtlich Dialekt isch e wiisedälerischs Hochalemannisch. Dr alemannisch Schlötterlinamme vu Afterstäg isch Fidilibruck. Ändi Juli, noch em Heuet, fyred me z Afterstäg s Heugeißfeschd. Afterstäg bim Todtnauer Ferieland (Site cha nüme abgrüeft wärde; Suche im Webarchiv)[1] [2] Vorlage:Toter Link/www.todtnauer-ferienland.de
D Südbadenbus GmbH (Abk. SBG, bis 2015 SüdbadenBus) isch e Regionalbusundernähme mit Sitz in Friburg im Brisgau. Es isch e 100%igi Dochter vu dr DB Mobility Logistics AG un ghört demit dr Deutsche Bahn. Näbe dr Zentrale z Friburg underhaldet d SBG Niderlassige z Villinge, z Waldshuet, z Radolfzell un z Friburg, wo fer s eigetlich Fahrgschäft zueständig sin. Usserdem werre, au im Uftrag vu dr Verkehrsverbünde, witteri siibe Verkaufsbüros (sognennti KundenCenter) betriibe. Anno 1989 isch us dr domolige Bahnbusse s Undernähme as GmbH usgründet worre, nooch verschidene Umstrukturierige innerhalb vum Bahn-Konzern isch d SBG derzitt e 100% Dochter vu dr am 1. Jänner 2004 gründete DB Stadtverkehr GmbH. S Undernähme het über 500 Mitarbeiter, devu 430 as Busfahrer un betribt mit Partnerundernähme 159 Buslinie. Die 225 Liniebusse stamme vu dr Hersteller MAN, Mercedes-Benz un Setra. S Linienetz vu dr SBG reicht vu Basel im usserschte Südweschte bis uff Sulz am Neckar im Nordschwarzwald, im Oschte bis Sigmaringe un Konschtanz. Hauptsächlich lit s bedient Gebiit in dr bade-württebergische Landkreise Emmedinge, Brisgau-Hochschwarzwald, Lörrach, Waldshuet, dr Schwarzwald-Baar-Kreis, Rottwil, Duttlinge un Konschtanz sowie dr kleins Gebiit im Süde vum Ortenaukreis. Grenzüberschrittendi Linie gehn vu Mülle uf Milhüse sowie vu Brisach uf Colmar in
Bölle isch mit guet hundert Iwohner die chleinscht Gmei vum Land Bade-Württeberg. D'Gmei isch Mitglid im Gmeiverwaltigsverband Schönau im Schwarzwald und lit im Nordoschte vum Landkreis Lörrach. D'Gmei Bölle lit in 600 bis 1320 Meter Höchi im Böllebachdal, eme Sidedal vum Wiisedal am Südoschthang vum Belche. Dr Namme vum Ort leitet sich wohl vom nooche Belche ab. Nochbergmeinde sin d'Stadt Schönau, Bürche un Neuewäg. Dr Ort bestoht us dr Ortsdeile Oberbölle un Niderbölle sowie em Hofguet Haidflüeh. Ergebnis vo dr Landdagswahle sit 2006: 1 2006: WASG, sit 2011: Die Linke Z'Bölle het dr erfolgriich Tauziegclub Tauziegfründe Bölle i. V. si Heimet, wo näbe mehrere dütsche Meischterschafte anno 2002 au d'Vizeweltmeisterschaft errunge het. Bölle Rothuus Commons: Bölle – Sammlig vo Multimediadateie Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Normdate: GND: 7795540-7
47.7757.8269444444444655Koordinate: 47° 46′ 30″ N, 7° 49′ 37″ O Bürchau isch e ehemoligi Gmei in Bade-Württeberg (Dütschland) un ghört zum Landkreis Lörrach. Die ehemolig Gmei ghört sit em 1.1.2009 zue dr neije Gmei Chleis Wiisedal mit Hauptort Dägernau, wo ussem gliichnammige Gmeiverwaltigsverband hervorgange isch. D'Umwandlig vum Gmeiverwaltigsverband in e Verbandsgmei isch us finanzieller Not erfolgt. 75 % vu dr Gmarkig sin bewaldet. Dr staatlich anerchannt Erholigsort Bürchau lit in 600 bis 1000 Meter Höchi im Naturpark Südschwarzwald im Dal vu dr Chleine Wiise. Dr Bann grenzt an Bölle, Fröhnd, Elbeschwand, Raich un Neuewäg. Die ehemolig Gmei bestoht us dr Ortsdeile Bürchau, Oberbürchau, Chaschtel, Rütti un Sunnhalde. Bürchau isch anno 1278 erschtmols urkundlich erwähnt worre. Sit 1503 gehört s'Dorf zue dr Markgrafschaft Bade-Durle, us wellere sich s'Land Bade entwicklet het. Ufgrund vu sällere Zueghörigkeit zum Markgräflerland isch im Ort d'Reformation durchgfüehrt worre un d'Lit sin evangelisch worre. Ernst Niefenthaler (1894-1970), Buur un Dialäktdichter Commons: Bürchau – Sammlig vo Multimediadateie Normdate: GND: 7816478-3 | VIAF: 234406513
Binze isch e Gmei im Landchreis Lörrach in Bade-Württeberg. Binze lit im Dreiländereck vu Dütschland, dr Schwiz un Frankrich an dr Südweschtusläufer vum Schwarzwald am Usgang vum Chanderdal am Rand vu dr Trinationale Agglomeration Basel. D'Gmei isch demit e Deil vu eme Balligsrüm mit über 700.000 Iwohner. D'Gmei grenzt in Norde an Fischige un Schallbach, im Oschte an Rümmige, im Südoschte an d'Chreisstadt Lörrach, im Süde an d'Stadt Wil am Rhi un im Weschte an Eimeldinge. Die urchundlich Erschterwähnig vum Ort as Binuzhaine stammt vu anno 767. Verschideni geischtlichi un weltlichi Herrschafte hän Rechte in Binze gha. Am Afang vum 16. Jahrhondert isch dr gröchte Deil vu Binze in dr Besitz vu dr Markgrafschaft Bade-Durle kumme un ghört demit zum ursprüngliche Markgräflerland. S'isch aber noch bis 1769 gange bis dr ganze Ort badisch worre isch. Binze het ursprünglich zum Bischtum Röttle ghört. Sit dr Ifüehrig vu dr Reformation in dr Markgrafschaft Bade-Durle anno 1558 isch Binze aber evangelisch prägt. Fer römisch-katholischi Gläubigi isch d'Pfarrei in Wil am Rhi zueständig. Binze isch Sitz vum Gmeiverwaltigsverband Vorders Chanderdal, wo d'Gmeinde Binze, Eimeldinge, Fischige, Rümmige, Schallbach un Wittlinge sit anno 1971 ihr Verwaltig zämmefasse. Ergebnis vo dr Landdagswahle sit 2006: 1 2006: WASG,
Dr Franz Hohler (* 1. März 1943 z Biel) isch e Schwiizer Schriftsteller, Gabarettischt und Liedermacher. Siner Wärk sin äntwäder schriftdytsch oder Schwiizerdütsch, woby är verschiideni Dialäkt spräche ka. Är gheert zue de bedytendschte und erfolgriischte Schwiizer Kinschtler vor Gegewart. Dr Hohler isch z Olte uffgwaggse und hett d Kanti z Aarau bis zur Matur 1963 bsuecht. Druffabe hett er an dr Uni Zyri Germanischtik und Romanischtik agfange studiere. No woner am Studiere gsi isch, hett er 1965 sis erschte Soloprogramm pizzicato uffgfiehrt. Dr gross Erfolg hett ihn drzue brocht, sis Studium abzbräche und sich ganz de Künscht zwidme. Sis villsytige Wärk umfasst Gabaree, Theaterstygg, Film- und Färnsee-Produgzione, Kurzgschichte, Romän und Biecher fyr Binggis. Är hett immer widr mit andere Kinschtler zämme gschafft, uff dr Theaterbyyni und am Färnsee zem Bischpill mit em Pantomime René Quellet (vor allem im Kinderprogramm isch er drumm enere ganze Schwiizer Generation en Begriff) oder au mit em Hanns Dieter Hüsch. Är hett au als Autor und Produzent für dr Emil gschafft. Charakteristisch für d Wärk vom Hohler isch dr Wäggsel zwische politischem Ongaschmoo – sini Teggscht hän denn also spitzi Bezüg zur aktuelle Schwiizer und Wältpolitigg – und komplett erfundene Gschichte, hyffig sogar fantastisch.
Efrige-Chilche isch e Gmei im Landchreis Lörrach in Bade-Württeberg. Efrige-Chilche lit in dr Oberrhibeni in 240 bis 396 Meter Höchi un grenzt direkt an dr Rhi, wo do d Grenze zue Frankrich bildet. Es isch Deil vum Markgräfler Land. D Gmei grenzt im Norde an Bad Bellige un d Stadt Chandere, im Oschte an Schallbach un Fischige, im Süde an Eimeldinge und im Weschte an die französische Gmeinde Rosenau un Kembs. Bodefunde im Efrige-Chilchemer Bann bezüge, dass s Gebit scho in dr Steizit un währed dr römische un alemannische Zit besidlet gsi isch. Urchundlich erschtmols erwähnt worre isch dr Ort Chilche anno 815, dr Ort Efrige erscht 1113. Anno 1007 het no dr Kaiser Heinrich II. s Chloschter St. Jerge im Schwarzwald mit Chilche belähnt. Die badische Markgrafe hän aber bal d Landeshoheit erhalde. Efrige isch lang im Chloschter St. Bläsi understande. Trotz dr Ifüehrig vu dr Reformation durch die markgräflich Landeshoheit het s katholisch Chloschter bis zum Riichsdeputationshauptschluss anno 1803 an sine Rächte festghalde. Am 8. November 1848 isch no z Efrige dr kurveriich Abschnitt Schlienge–Efrige vu dr Rhidalbahn eröffnet. Am 22. Jänner 1851 isch no d Verlängerig bis Haltinge erfolgt. Bis zum Versailler Vertrag 1919/21 hän beidi Gmeinde
47.6913888888897.5408333333333360Koordinate: 47° 41′ 29″ N, 7° 32′ 27″ O Blansige isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Mi sinere Lag in uf guet 350 m Höchi in dr Middi vum Chatzeberg isch Blansige dr nördlichscht Ortsdeil vu Efrige-Chilche. D'Ortschaft het guet 535 Iwohner (Stand 2008) un e Gmarkig vu 4,58 km². Die erscht urkundlich Erwähnig vu Blansige stammt vu 1094. Domols isch e Deil vum Dorf in dr Besitz vum Chloschter Sant-Jerge im Schwarzwald übergange. Anno 1464 isch dr Ort no an d'Markgrafe vu Hachberg-Sausenberg gfalle, später no badisch (Bade-Durle) un demit in dr Reformation evangelisch worre. S'Blansiger Wappe wiist uf die einschtig badisch Landeshoheit hi. S'im Schrägbalke ufglegt Schwert stellt d'Grichtsbarkeit vum ehemolige örtliche Adelsgschlecht dar. As e typisch markgräfler Ortschaft zellt Blansige zum hochalemannische Dialektgebit. witteri Informatione/Quelle bi dr Gsamtgmei unter www.efringen-kirchen.de Historischi Chilche z'Blansige Normdate: GND: 4500705-6
Ds Totemügerli (es bärndütsches Gschichtli) isch e Kurzgschicht vom Schwizer Kabarettischt und Schriftsteller Franz Hohler. Es gheert zue de bikanntischte Wärk vom Hohler. Uffgrund vo sine Aigearte gheerts zuedäm zue de bedyttendschte alemannischsproochige Wärk vo dr Gegewart. D Gschicht isch 1967 entstande als Dail vom Programm «Die Sparharfe». D Gschicht isch uff Bärndytsch – oder bhauptet, si sigs. Si handlet vom Schöppelimunggi und em Houderebäseler, wo im Mittlere Schattegibeleggtäli (emene fiktive Tal im Bärnbiet) amene Obe es paar Totemügerli bigägne. Die zwai hän druffabe dene Totemügerli miesse hälfe, «es Blindeli dr Schtotzgrotzen ueche z graagge», will me de Totemügerli nid nai sage derf. Nochdäm si das gmacht hän, isch dr Schöppelimunggi abghaue und nie mee gsee worde. Dr Houderebäseler isch am näggschte Morge gfunde worde, het sich aber zerscht no miesse erhole. Wie mä scho uss dr Zämmefassig und dr Teggschtproob cha gsee, isch s Spezielle am Teggscht, dass d Gschicht zumene sehr grosse Dail uss erfundene Weerter zämegsetzt isch, wo sehr bärndütsch deene dien. Es handlet sich also um es sogenannts Gromolo, ä Verzellig in ere Kunscht- oder Fantasisprooch. Trotzdäm sin villi Wort tatsächlig im bärndütsche Wortschatz z finde und mache au Sinn. Dur e gschickti Verwäbig vo bärndütsche
47.6633333333337.5972222222222280Koordinate: 47° 39′ 48″ N, 7° 35′ 50″ O Egrige isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Egrige lit uf guet 280 m Höchi am Südrand vum Chatzeberg öppe zwei Kilometer öschtlich vu Efrige. Zwische Efrige un Egrige lit dr Südigang vum im Bau befindliche Chatzebergtunnel. D'Ortschaft het guet 900 Iwohner (Stand 2005) un e Gmarkig vu 6,27 km². Anno 758 isch Egrige erschtmols under em Namme „Aguringas“ urkundlich erwähnt worre. E Grossdeil vum Ort isch no bal ans Chloschter St. Galle gfalle. Im 14. Johrhundert isch dr Ort no an d'Markgrafe gange, wo die Herre vu Grüeneberg demit belehnt hän. Wäge sällere politische Zueghörigkeit isch au z'Egrige im 16. Johrhunder d'Reformation igfüehrt un dr Ort evangelisch worre. Die wichtigschte Sähenswürdigkeite sin d'Zehntschire, s'alt Schuelhuus, s'Stapflehuus, s'Milchhüsli, die alt Mühli un s'Rothuus. S'Egriger Wappe symbolisiert links die badisch Landeshoheit un rechts dr Wibau. As e typisch markgräfler Ortschaft zellt Egrige zum hochalemannische Dialektgebit. Margret Brombacher (* 1945 z Egrige), Dialäktautori un Liedermacheri witteri Informatione/Quelle bi dr Gsamtgmei unter www.efringen-kirchen.de Normdate: GND: 10014118-3 | VIAF: 128748540
47.67257.5486111111111345Koordinate: 47° 40′ 21″ N, 7° 32′ 55″ O Huttige isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Huttige lit uf guet 345 m Höchi, guet 1 km nördlich vum Isteiner Klotz. D'Ortschaft het guet 440 Iwohner (Stand 2005) un e Gmarkig vu 4,55 km². Huttige wird erscht 1274 erschtmols urchundlich erwähnt. Es het domols dr Markgrafe vu Hachberg ghört. Sälli hän d'Oberherrschaft 1365 an s'Hochstift Basel abträtte. Demit isch im Ort d'Reformation nit igfüehrt worre un d'Lit sin katholisch blibe. Erscht dur d'Säkularisierig ufgrund vum Riichsdeputationshauptschluss isch dr Ort no 1803/06 badisch worre. As e typisch markgräfler Ortschaft zellt Huttige zum hochalemannische Dialektgebit. witteri Informatione/Quelle bi dr Gsamtgmei unter www.efringen-kirchen.de Normdate: GND: 2028629-6 | VIAF: 158925657
Muttez isch ä Gmeind im Bezirk Arlese im Baselbiet in dr Schwiz. Es isch öbbe fümf Kilometer vo dr Stadt Basel entfärnt und lit 292 m über em Meerespiegel. Muttez lit öschtlig vo dr Stadt Basel, zwüschem Rhy im Norde und em Gämpe im Süde. Es isch än Industriistadt mit 14000 Arbetsblätz, die meischte im Industriigebiet Schwizerhalle, wo Muttez mit dä Gmeinde Brattele und Birsfälde deilt. Eine vo dä gröschte europäische Rangierbahnhöf befindet sich im Gebiet vo dr Gmeind. D Flechi vo dr Gmeind isch 1664 Hektare gross, drvo si 41 Brozänt Wald, 41 Brozänt besiidlet, 16 Brozänt si landwirtschaftligi Gebiet, dr Räschte isch umbroduktiv. Dr Oberdeil vom enä uffgrichtete rote Leu, wo nach links luegt, stoht über drei rote Dürm, wo mitenader verbundene si, uf äm ä silbrige Grund. In dr Zit vo dä Römer het d Siidlig Montetum gheisse. D Alemanne, wo sich dört niiderglo hei, hän em Mittenza gsait und eso het s au dr Kaiser Konrad II. kennt, won er 1032 uf em Fäld dört mit em König Rudolf vo Burgund zämmedroffe isch, und s burgundische Riich druf an Kaiser übergange isch. Es git au ä Dokument, wo dr Ort als Methimise erwähnt wird. Im 13.
47.67257.5486111111111240Koordinate: 47° 40′ 21″ N, 7° 32′ 55″ O Istei isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Istei lit uf guet 240 m Höchi weschtlich vum Isteiner Klotz, eme Chalchfelse, wo vor dr Begradigung dr Rhi nooch dra vorbigflosse isch. Die relativ chlei Gmarkig het e Flächi vu 2,59 km². Istei isch mit guet 1300 Iwohner (2005) dr zweitgröscht Deilort vu dr Gmei Efrige-Chilche. Ufgrund vu dr bis zue dr Säkularisation bischöfliche Herrschaft isch dr Ort überwiged katholisch prägt un Sitz vu ere katholische Pfarrei. Vermuetlich het's scho in dr Steizit Jaspisbergbau z'Istei gä, domols e wichtigs Schnidwerchzüg. Erscht 1139 isch Istei erschtmols urchundlich erwähnt worre, wie dr Papscht Innozenz II. im Hochstift Basel dr Ort as Eigetum bestätigt het. 1308 het Basel die beide Isteiner Burge im ene churze Chrieg zerstöört. Wie Huttige isch Istei bis 1803 under dr katholisch-bischöfliche Herrschaft blibe, und isch denn an Bade gfalle. Uf em Isteiner Klotz sin fer beidi Weltkrieg grossi Befestigungsalage baut worre, wil mer vu dert obe bis wit ins Elsiss beobachte un schiesse het chänne. Istei läbt hauptsächlich vum Wibau,
47.68757.5238888888889245Koordinate: 47° 41′ 15″ N, 7° 31′ 26″ O S Chleinechems isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. S Chleinechems lit uf guet 245 m Höchi weschtlich vum Chatzeberg, wo dert steil zum Rhi hi abfallt. D'Ortschaft schmigt sich am Grund vu sällem Kliff entlang. S'Dorf het chnapp 450 Iwohner (Stand 2005) un e Gmarkig vu 3,71 km². Uf dr andere Side vum Rhi un vum Rhisidekanal lit s'elsässisch (Gross-)Kembs. Die erscht urkundlich Erwähnig vum Chleinechems isch anno 1086 gsi. Ab 1103 het's dr Herre vu Röttle ghört un isch in dr Reformation evangelisch worre. Im Ort isch über Johrhunderte Firstei abbaut worre. As e typisch markgräfler Ortschaft zellt s Chleinechems zum hochalemannische Dialektgebit. S Chleinechems het e Regionalbahnhof an dr Rhidalbahn un uf dr Gemarkig lit dr Autobahnaschluss Efringen-Kirchen vu dr A5. witteri Informatione/Quelle bi dr Gsamtgmei unter www.efringen-kirchen.de Normdate: GND: 4596333-2 | LCCN: n85191995 | VIAF: 127910673
47.6811111111117.5994444444444310Koordinate: 47° 40′ 52″ N, 7° 35′ 58″ O Mappä (dt. Mappach) isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Mappä isch dr öschtlichst Deilort vu Efrige-Chilche. Zue dr alde Gmei Mappä ghört au dr Wiler Maugehard. Dr Ort lit uf guet 310 m Höchi uffem südliche Katzeberg un het zämme mit Maugehard guet 540 Iwohner (2005) uf ere Gmarkig vu 4,25 km². Mappä isch erschtmols 874 urchundlich erwähnt worre. Es het lang im Hochstift Basel ghört un isch 1803 badisch worre. As e typisch markgräfler Ortschaft zellt Mappä zum hochalemannische Dialektgebit. witteri Informatione/Quelle bi dr Gsamtgmei unter www.efringen-kirchen.de Normdate: GND: 5199982-1 | VIAF: 133369259
47.6888888888897.5619444444444310Koordinate: 47° 41′ 20″ N, 7° 33′ 43″ O Welmlige isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Welmlige lit nördlich vu Efrige-Chilche uffem Chatzeberg uf guet 310 m Höchi un het öppe 480 Iwohner (2005) uf ere Gmarkig vu 4,26 km². Durch dr Ort verlauft d'Bundesstross 3 uffem Abschnitt Efrige - Schlienge. Zämme mit Efrige isch au Welmlige 1113 erstmols urchundlich erwähnt worre, wo d'Herre vu Waldeck ihri Rächt am Ort ans Chloster St. Bläsi abtrette hän. Die landesherrliche Rechte sin sitem 14. Johrhundert bi dr Herrschaft Röttle gläge. As e typisch markgräfler Ortschaft zellt Welmlige zum hochalemannische Dialektgebit. witteri Informatione/Quelle bi dr Gsamtgmei unter www.efringen-kirchen.de Normdate: GND: 2030778-0 | VIAF: 154253399
47.6741666666677.5669444444444330Koordinate: 47° 40′ 27″ N, 7° 34′ 1″ O Winterschwiler isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche. Winterschwiler lit 2 km nördlich vu Efrige-Chilche uffem Chatzeberg uf guet 330 m Höchi un het öppe 470 Iwohner (2005) uf ere Gmarkig vu 3,10 km². Weschtlich vum Ort verlauft d'Bundesstross 3 uffem Abschnitt Efrige - Schlienge. Anno isch 909 Winterschwiler erschtmols urchundlich erwähnt worre. Es het später ebefalls zue dr Herrschaft Röttle ghört. Aber scho 1386 hän d'Markgrafen von Hachberg-Sausenberg dr Ort erworbe. As e typisch markgräfler Ortschaft zellt Winterschwiler zum hochalemannische Dialektgebit. Karl Rösch (1912-2001), Mooler un Dichter, isch z Winterschwiler uf d Wält choo un ufgwachse witteri Informatione/Quelle bi dr Gsamtgmei unter www.efringen-kirchen.de Normdate: GND: 10034304-1 | VIAF: 126443643
Maugehard isch e Wiler im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört Maugehard zue Mappä un isch mit sinere Gmei anno 1974 in Efrige-Chilche igmeindet worre, wo si sither zämme e Ortsdeil bilde. Maugehard isch die öschtlichscht Sidlig vu dr Gsamtgmei Efrige-Chilche. Dr Wiler lit uf guet 320 m Höchi uffem südliche Chatzeberg. Maugehard het bis 1863 noch zue Egrige ghört un isch no nooch eme lange Stritt um Weiderächte mit em gröschte Deil vu sinem Bann an Mappä gfalle. As e typisch markgräfler Ortschaft zellt Maugehard zum hochalemannische Dialektgebit. witteri Informatione/Quelle bi dr Gsamtgmei unter www.efringen-kirchen.de
D Ge 4/4 II ischt ä Loggi bi dr Rhätische Bahn. Di 23 Loggenä sind vorwiägänd für ä Personävercheer vorgseh. Si händ viär Aatribs- und käini Laufachse. Si sind vu 1984 bis 1985 buut wordä und gliiched üsserlich wiä technisch dä Re 4/4 II vu de SBB. Si händ d Fahrzüügnummerä 611-633. Natürli sind si will mer si uf Meterspurigä Gläis bruucht chliiner und "nur" 50 Tonnä schwär. Si chänd au "nur" mit 90 Stundekilometer fare. En eltäri Buukonschtrukziuu häisst Ge 4/4 I. Di effektivä Vorgängerinnä vu dr Ge 4/4 II sind aber d Krokodil vo dr Rhätische Bahn gsii. Diä händ sich als Störigsaafällig erwise. Hüt git's vu derä Buukonschtrukziuu nuch e paar historischi Loggene. Am Aafang sind si i tannegrüener Farb erschine. Hüt sind si alli Rot aagmalt, und das isch au d Huusfarb vu d'r Rhätische Bahn.